**Ministru kabineta noteikumu projekta „Grozījumi Ministru kabineta 2014.gada 26.maija noteikumos Nr.271 „Noteikumi par izsaucēja - izsaucošās elektronisko sakaru pakalpojumu lietotāja galiekārtas - atrašanās vietas datu noteikšanu, apstrādi, uzturēšanu un nodošanu” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. Pamatojums | Ministru kabineta 2014.gada 26.maija sēdes (Nr.30 29.§) protokollēmuma 2.punkts. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014.gada 26.maija sēdes protokllēmumu (prot.Nr.30 29.§) Iekšlietu ministrijai tika uzdots izstrādāt un līdz 2014.gada 1.novembrim iesniegt izskatīšanai Ministru kabineta sēdē grozījumus Ministru kabineta 2014.gada 26.maija noteikumos Nr.271 „Noteikumi par izsaucēja – izsaucošās elektronisko sakaru pakalpojumu lietotāja galiekārtas - atrašanās vietas datu noteikšanu, apstrādi, uzturēšanu un nodošanu”, paredzot izsaucēja atrašanās vietas informācijas precizitātes un uzticamības kritērijus.Uzdevums saistīts ar nepieciešamību pilnībā ieviest daļēji pārņemto Eiropas Parlamenta un Padomes 2009.gada 25.novembra direktīvas 2009/136/EK, ar ko groza Direktīvu 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem, Direktīvu 2002/58/EK par personas datu apstrādi un privātās dzīves aizsardzību elektronisko komunikāciju nozarē un Regulu (EK) Nr.2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā (turpmāk – Direktīva 2009/136/EK) 1.panta 17.punktā paredzēto izvēles brīvību attiecībā uz neatliekamās palīdzības dienesta tālruni „113” (Eiropas Parlamenta un Padomes 2002.gada 7.marta direktīvas 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem (universālā pakalpojuma direktīva) 26.panta 5.punktā). Šobrīd Ministru kabineta 2014.gada 26.maija noteikumu Nr.271 „Noteikumi par izsaucēja – izsaucošās elektronisko sakaru pakalpojumu lietotāja galiekārtas - atrašanās vietas datu noteikšanu, apstrādi, uzturēšanu un nodošanu” zvanītāja atrašanās vietas datu precizitātes kritēriji ir sekojoši: * bāzes staciju skaits, no kurām iespējams veikt mērījumus;
* signālu pārraides apstākļi konkrētajā reģionā;
* izsaucēja galiekārtas funkcionālās iespējas.

Tomēr minētie zvanītāja atrašanās vietas datu precizitātes kritēriji ir pilnveidojami. Likumdevējs ar 2013.gada 6.novembra likumu “Grozījumiem Elektronisko sakaru likumā”, kurš stājās spēkā 2013.gada 12.decembrī, ir deleģējis Ministru kabinetam reglamentēt izsaucēja atrašanās vietas datu noteikšanas un nodošanas kārtību. Līdz ar to turpmāk Ministru kabinets nosaka izsaucēja atrašanās vietas informācijas precizitātes un uzticamības kritērijus.Lai efektīvāk nodrošinātu Latvijas Republikas Satversmes 93.pantā noteiktās tiesības uz dzīvību, kuras aizsargā likums, ievērošanu, kā arī, lai mazinātu risku, kas saistīts ar neprecīzu zvanītāja atrašanās vietas datu apstrādi un saņemšanu, ir jāprecizē izsaucēja atrašanās vietas datu precizitātes kritēriji un jāveicina to uzticamība. No 2014.gada 11.februāra ziņojuma (*skat.* Communications Committee Working Document, Brussels, 11 February 2014, COCOM14) Eiropas Komisijai Eiropas Savienības dalībvalstis ziņoja, ka 18 dalībvalstis attiecībā uz zvanītāja atrašanās vietas no mobilo sakaru tīkliem, precizitāti aprēķina pēc šūnas identifikators (Cell ID) un sektora identifikators (Sector ID), nodrošinot augstu ticamību. Proti, ar esošo tehnoloģiju un izmantoto tehnoloģisko risinājumu ir iespējams uzticami un precīzi noteikt ziņas. Esošā tehnoloģija tiek izmantota arī Latvijā un arī ļauj uzlabot datu sniegšanas precizitāti, kā arī neuzliek jaunus pienākumus telekomunikāciju komersantiem. Ar izstrādāto Ministru kabineta noteikumu projektu „Grozījumi Ministru kabineta 2014.gada 26.maija noteikumos Nr.271 „Noteikumi par izsaucēja – izsaucošās elektronisko sakaru pakalpojumu lietotāja galiekārtas - atrašanās vietas datu noteikšanu, apstrādi, uzturēšanu un nodošanu” (turpmāk – Ministru kabineta noteikumu projekts) tiek precizēti izsaucēja atrašanās vietas datu precizitātes kritēriji un to uzticamības rādītāji. Līdz ar Ministru kabineta noteikumu projektā paredzēto kritēriju ieviešanu, pilnībā tiks ieviests Direktīvas 2009/136/EK 1.panta 17.punktā ietvertais Eiropas Parlamenta un Padomes 2002.gada 7.marta direktīvas 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem (universālā pakalpojuma direktīva) 26.panta 5.punkts.Ar Ministru kabineta 2014. gada 2. septembra noteikumiem Nr.518 „Grozījumi Ministru kabineta 2008. gada 25. augusta noteikumos Nr. 684 "Noteikumi par nacionālo numerācijas plānu"” Jūras spēku flotiles Krasta apsardzes dienesta Jūras meklēšanas un glābšanas koordinācijas centra ir piešķirts īsais numurs „115”, kurš tiks lietots Jūras spēku flotiles Krasta apsardzes dienesta Jūras meklēšanas un glābšanas koordinācijas centra operatīvai darbībai.Līdz ar to nepieciešams veikt precizējumus Ministru kabineta 2014.gada 26.maija noteikumu Nr.271 „Noteikumi par izsaucēja – izsaucošās elektronisko sakaru pakalpojumu lietotāja galiekārtas - atrašanās vietas datu noteikšanu, apstrādi, uzturēšanu un nodošanu” 12.punktā. |
| 3. Projekta izstrādē iesaistītās institūcijas | Iekšlietu ministrijas Informācijas centrs. |
|  4. Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkura fiziska persona, kura ir izmantojusi vai paredz iespēju izsaukt numuru "110", "112", "113", "114" vai "115" . Pēc Pilsonības un migrācijas lietu pārvaldes rīcībā esošajām ziņām valsts informācijas sistēmā „Iedzīvotāju reģistrs” uz 2014.gada 1.janvāri tie ir 2 180 293 fiziskas personas. Nav iespējams aprēķināt ārvalstu fizisko personu īpatsvaru, kuras izmantos vai paredz iespēju izsaukt numuru "110", "112", "113", "114" vai "115" .Telekomunikāciju komersanti, kuri sniedz telekomunikāciju pakalpojumus. Šobrīd tiesiskais regulējums potenciāli var skart 407 komersantu (pēc Sabiedrisko pakalpojumu regulēšanas komisijas mājas lapā esošajām ziņām). Ņemot vērā apstākli, ka nav iespējams izdalīt komersantus, kas sniedz tikai numerācijas pakalpojumus, tad precīzu grupas skaitlisko apmēru nav iespējams noteikt. |
| 2. | Tiesiskā regulējuma ietekme uz tautsaimniecību un administratīvo slogu | Komersantiem, kuri sniedz telekomunikāciju pakalpojumus netiek uzlikts jauns pienākums.Administratīvā sloga tiešās izmaksas nav aprēķināmas, jo tās ir individuālas katram no 407 telekomunikāciju komersantiem.Noteikumu projekta 2.punkts paredz informācijas sniegšanas prasību, tomēr šis pienākums jau šobrīd tiek veikts un informācijas sniegšana notiek bez cilvēkresursu iesaistes (ar tehnikas palīdzību automatizētā datu apmaiņas režīmā), tādējādi administratīvās izmaksas nav aprēķināmas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Eiropas Parlamenta un Padomes 2009.gada 25.novembra direktīvu 2009/136/ EK, ar ko groza Direktīvu 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem, Direktīvu 2002/58/EK par personas datu apstrādi un privātās dzīves aizsardzību elektronisko komunikāciju nozarē un Regulu (EK) Nr.2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā (turpmāk - Direktīva 2009/136/EK) 1.panta 17.punkts (Eiropas Parlamenta un Padomes 2002.gada 7.marta direktīvas 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem (universālā pakalpojuma direktīva) 26.panta 5.punkts). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2009/136/EK |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2009/136/EK 1. panta 17. punktā ietvertais Eiropas Parlamenta un Padomes 2002.gada 7.marta direktīvas 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem (universālā pakalpojuma direktīva) 26.panta 5.punkts | Ministru kabineta noteikumu projekta 1. un 2.punkts | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Ar Ministru kabineta noteikumu projektu tiek pabeigta Direktīvas 2009/136/EK 1.panta 17.punktā paredzētā izvēles brīvība attiecībā uz neatliekamās palīdzības dienesta tālruni „113” (Eiropas Parlamenta un Padomes 2002.gada 7.marta direktīvas 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem (universālā pakalpojuma direktīva) 26.panta 5.punkts) pārņemšana. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
|   |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām. | Projekts šo jomu neskar. |  |
| Cita informācija | Nav. |  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekta izpildē ir iesaistīts Iekšlietu ministrijas Informācijas centrs, Valsts ugunsdzēsības un glābšanas dienests, Valsts policija, Neatliekamās medicīniskā palīdzības dienests, gāzes avārijas dienests, Jūras spēku flotiles Krasta apsardzes dienesta Jūras meklēšanas un glābšanas koordinācijas centrs.Ministru kabineta noteikumu projekts ievietots Iekšlietu ministrijas mājas lapā 2014. gada 10. jūnijā, aicinot izteikt viedokli par projektā piedāvātajām izmaiņām gan iedzīvotājiem, gan komersantiem. Ministru kabineta noteikumu projekts tika publicēts arī Ministru kabineta mājas lapā pēc tā izsludināšanas Valsts sekretāru sanāksmē un sabiedrība varēja izteikt savu viedokli par to divu nedēļu laikā no tā publikācijas dienas. |
| 2. | Sabiedrības līdzdalība projekta izstrādāšanā | Ministru kabineta noteikumu projekts pirms izsludināšanas Valsts sekretāru sanāksmes kā diskusiju dokuments tika ievietots Iekšlietu ministrijas mājas lapā 2014. gada 10. jūnijā. |
| 3. | Sabiedrības līdzdalības rezultāti | Komentāri par Ministru kabineta noteikumu projektu tika saņemti no Latvijas Telekomunikāciju asociācijas, kura neatbalsta Ministru kabineta noteikumu projektu un norāda, ka jau esošās tehnoloģijas pieļauj augstu precizitāti; sabiedrības ar ierobežotu atbildību „Latvijas Mobilais Telefons”, kura neatbalsta Ministru kabineta noteikumu projektu un norāda, ka investīcijas tā realizācijai ir lielas; sabiedrības ar ierobežotu atbildību „Tele2”, kura neatbalsta Ministru kabineta noteikumu projektu un norāda, ka šobrīd nav tādu tehnoloģiju, kuras nodrošinās Ministru kabineta projektā minēto zvanītāja atrašanās vietas datu precizitāti; sabiedrības ar ierobežotu atbildību „Bite” norāda, ka spēs realizēt Ministru kabineta noteikumu projektā norādītos kritērijus, minot aptuveni 500 000 *euro* lielas investīcijas.2014.gada 24.jūlijā Iekšlietu ministrijā tika organizēta klātienes tikšanās ar Latvijas Telekomunikāciju asociācijas, sabiedrības ar ierobežotu atbildību „Latvijas Mobilais Telefons”, sabiedrības ar ierobežotu atbildību „Tele2”, glābšanas un operatīvās reaģēšanas institūciju pārstāvju piedalīšanos diskusijā par sabiedrības līdzdalības procesā saņemtajiem viedokļiem un glābšanas un operatīvās reaģēšanas institūciju vajadzībām, kuras nodrošinātu kvalitatīvāku sabiedrības drošības un veselības funkcijas izpildi. Kompromiss netika panākts un Latvijas Telekomunikāciju asociācijas un telekomunikāciju komersantu pārstāvji uzturēja iebildumus par Ministru kabineta noteikumu projekta tālākas virzības nelietderību.2014.gada 2.decembrī Iekšlietu ministrijā tika saņemta Satiksmes ministrijas vēstule ar precizētajām Ministru kabineta noteikumu projekta normu redakcijām, kuras saskaņotas ar elektronisko sakaru operatoriem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildē ir iesaistīts Iekšlietu ministrijas Informācijas centrs, Valsts ugunsdzēsības un glābšanas dienests, Valsts policija, Neatliekamās medicīniskā palīdzības dienests, gāzes avārijas dienests, Jūras spēku flotiles Krasta apsardzes dienesta Jūras meklēšanas un glābšanas koordinācijas centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III un IV sadaļa - projekts šīs jomas neskar.

Iekšlietu ministrs R.Kozlovskis

Vīza:

Valsts sekretāre I.Pētersone-Godmane

06.01.2015. 09:55

1939

Signe Koritko

67208742, Signe.Koritko@ic.iem.gov.lv